„ Gerð öflugri og hagkvæmari til hagsbóta fyrir alla – þó aðallega íbúana “ Sigurður Ingi Jóhannsson , samgöngu - og sveitarstjórnarráðherra og formaður Framsóknar , segir tækifæri framtíðarinnar á sveitarstjórnarstiginu sé „ að pólitísk forysta er efld í sveitarfélögum um allt land , til hagsbóta fyrir einstök byggðarlög og íbúana . Ákvæði um íbúamark felur ekki í sér sameiningu byggðarlaga , að þeim þarf að hlúa áfram með ráðum og dáð . Hins vegar er pólitíska forystan sameinuð , stjórnsýslan gerð öflugri og hagkvæmari til hagsbóta fyrir alla – þó aðallega íbúana . “ Þetta kemur fram í yfirlýsingu hans í dag . „ Ég hef trú á að þessi stefna leiði sveitarstjórnarstigið vel til móts við framtíðina – til að nýta tækifærin og til að takast á við áskoranir , “ segir Sigurður Ingi . Aukalandsþing Sambands íslenskra sveitarfélaga stendur nú yfir . Þar er rætt um stefnumótun sveitarstjórnarstigsins en þingsályktunartillaga verður lögð fram á Alþingi í haust .